Յոզեֆինա Պրոյս

Յոզեֆինա Պրոյս (, ), դետեկտիվ, կատակերգական և դրամատիկական ժանրի գերմանացի դերասանուհի, հնչյունավորման դերասանուհի և հեռուստատեսության հաղորդավար։ Առավել հայտնի է «Թուրքերենը սկսնակների համար» ֆիլմում  Լենա Շեյդեր և Քերսթին Գիրի «Թայմլես» եռերգության էկրանավորումում Լյուսի Մոնտրոուզ դերերով։

Կենսագրություն 
Պրոյսը ծնվել է 1986 թվականի հունվարի 13-ին Զեհդենիկում (Բրանդենբուրգ, Բեռլինի մոտակայք)՝ ոստիկանի և պատմության ուսուցչուհու ընտանիքում, բայց իր մեծ քրոջ հետ մեծացել է Պոտսդամում։ Սովորել է Գերման ֆոն Հելմհոլցի անվան Պոտսդամի գիմնազիայում (գերմաներեն՝ Helmholtz-Gymnasium Potsdam)։
Յոզեֆան մանկուկ հասակից ցուցադրել է իր դերասանական տաղանդները։ Հանս Օթոյի անվան թատրոնում (գերմաներեն՝ Hans Otto Theater) նա կատարել է մի քանի մանկական դերեր։ Ինչպես նաև պատանի հասակում մասնակցություն է ունեցել Պոտսդամսի թատերական «Տայֆուն»  դպրոցական խմբակում։
Յոզեֆան զարգացրել է իր բնավորության գծերը ոչ միայն ընդունելով իր խաղացած կերպարների բնավորության գծերը, այլև տարբեր խմբակներ հաճախելով։ 1993 թվականին դարձել է ռիթմիկ գիմնաստիկայի հաղթող «Բրանդերբուրգի պատանիների չեմպիոնատում»։ 1997 թվականից մինչև 2001 թվականները հաճախել է երգի, ավելի ուշ՝ բալետի և ժամանակակից պարերի։ Ինչպես նաև սովորել է ջութակ նվագել, զբաղվել է ակրոբատիկայով և ձիավազքով։

Կարիերա 
Նրա համար բեկումնային են եղել 1999-2001 թվականների «Փոքրիկ Էնշտեյնները» հեռուստասերիալի Աննա Ռեյհենբահի դերը։ Նա նկարահանվել է բազմաթիվ ֆիլմերում և հաղորդումներում՝ «40-րդ բաժանմունք» () և «Դպրոցական ուղևորություն» ()։ 2002 թվականից իր կարիերայի զարգացման համար Պրոյսը հաճախել է դասերի Die Etage թատերական ուսումնարանում, բայց 2004 թվականին վերջին կուրսում թողել է ուսումը։ Ավելի ուշ իր տուն է հրավիրել դերասանական վարպետության դասախոսի։ Դրանից հետո նկարահանվել է «Համբուրի՛ր ինձ, ընկեր» () ֆիլմում, որտեղ խաղացել է աղջիկ-ռադիոդիջեյի դեր, որի գլխին պատահաբար խփում են գնդակով, որից հետո նա գլխապտույտ ճամփորդություն է կատարում 1974 թվական։ Այնտեղ նա հայտնվում է իր երիտասարդ ծնողների հետ և սովորում է Գերմանայի Դեմոկրատական Հանրապետության վատ պայմաններում։

2005 թվականի աշնանը սկսել է նկարահանվել է «Թուրքերեն սկսնակների համար» հեռուստասերիալում։ ARD-ն ընտրել էր Յոզեֆ Պրոյսին Լենայի՝ Նիլսի մեծ քրոջ և Դորիս Շնայդերի աղջկա դերի համար։ Տեղափոխվելով նոր թուրքական ընտանիք՝ Պրոյսի հերոսը ծանոթանում է Յագմուրի և Չեմի և Դորիսի ամուսնու երեխաների հետ և հետագայում ռոմանտիկ հարաբերություններ է ունենում վերջինիս հետ։ Առաջի երկու եթերաշրջաններում Լենան պատմում է իր մտքերի և զգացմունքների մասին՝ տեսախցիկի առաջ տեսագրություն նկարելով Ամերիկա տեղափոխված ընկերուհուն՝ Կատիին։ Այդ դերը դարասանուհուն բերել է ճանաչում՝ բազմաթիվ երկրներում (Իտալիա, Մոնակո, Գերմանիա և այլն) դարձնելով նրան կուռք դեռահասների շրջանում, որոնց շրջանում սերիալը ուներ մեծ համբավ։

2006 թվականին աշխատանքի է անցել ProSieben ալիքում, որտեղ նա 2003 թվականից երեխաների համար վարում էր գրքերի մասին Quergelesen հեռուստաշոուն, որտեղ ելույթ էր ունենում Josi անունով։ Պրոյսը 20 տարեկանում «Հեքիաթի ժամը» սերիալում խաղացել է քնած գեղեցկուհու դերը, որի յուրաքանչյուր էպիզոդը հիմնված էր հայտնի հեքիաթի վրա՝ վերափոխված և  խաղացված նոր եղանակով։

2007 թվականին թողարկվել է Ֆլորիանա Անդերսի «Աթոռները ձյան մեջ» կարճամետրաժ ֆիլմը, որտեղ նա խաղացել է 14 տարեկան Կլարայի դերը, որին առևանգել է դաժան բռնավոր Թոմասը և աղջիկը հինգ շաբաթ տանջվել է բնակելի տան նկուղում գտնվող տուփում և ենթարկվել է դաժան վերաբերմունքի։

2008 թվականի ամռանը ավարտվել է «Թուրքերեն սկսնակների համար» սերիալի նկարահանումները։ 2011 թվականին Բորա Դագթենկին որոշել է ստեղծել հեռուստասերիալի սփին-օֆֆը՝  չփոխելով գլխավոր հերոսներին։ Նկարահանումները կատարվում էին Մյունխենում և Բեռլինում, իսկ ավելի ուշ Թաիլանդի Կո-Կուդ կղզում։
Ֆիլմը «Լավագույն միջազգային ֆիլմ» անվանակարգում արժանացել է «Բեմբի» մրցանակի։

2009 թվականին Պրոյսին հրավիրել են կատարելու «Լոթա» կինոսերիալի գլխավոր դերը։ Առաջին երկու էպիզոդների ռեժիսորը Էդզարդ Օնեկենն էր, որը անցյալում աշխատել էր Յոզեֆինա Պրոյսի հետ «Թուրքերեն սկսնակների համար» սերիալի նկարահանման հրապարակում։

Կինոյում և հեռուստատեսությունում իր աշխատանքի զուգահեռ Յոզեֆինա Պրոյսը հնչյունավորել է տարբեր ժանրերի աուդիոգրքեր՝ մանկական հեքիաթներից մինչև միստիկական թրիլլերեր։ Ինչպես նաև Պրոյսը  Էլիաս Մ’Բարկերի հետ մասնակցել է «Տրանսիլվանիա հյուրանոց» անիմացիոն ֆիլի կրկնօրինակմանը․ նրա գործող անձը Մեյվիսն էր՝ Դրակուլայի դուստրը։

2012 թվականին սկսվել են Քերսթին Գիրի «Թայմլես։ Ռուբինե գիրք» թանկարժեք քարերի եռերգության էկրանավորման առաջին մասի նկարահանումները, որտեղ Պրոյսը խաղացել է Լյուսի Մոնթրոուզի դերը։ Ավելի ուշ Պրոյսը հնչյունավորել է այդ վեպի սերիաները։
Նույն թվականին սկսվել է ««Ադլոն» հյուրանոց։ Ընտանեկան առասպել» երեք սերիանանոց մինի սերիալը, որը ղեկավարում էր Ուլի Էդելը։ Սերիալը արժանացել է «Նյու Յորք կինոփառատոնի» արծաթե մեդալի։

Հերթական «Die Pilgerin» մինի սերիալի մասնակցության համար (հեղինակ-ամուսինններ Ինա Կլոկլի ու Էլմիրա Վոլրատայի, մեկ ընդհանուր կեղծանունով՝ Ինա Լորենց համանուն վեպի էկրանավորումը), պրիեմերայում, որը տեղի է ունեցել 2014 թվականի հունվարի 5-ին ZDF հեռուստաալիքով, Յոզեֆա Պրոյսը ստիպված էր փոխել իր իմիջը։

2014 թվականին Յոզեֆա Պրոյսը «Լավագույն միջազգային դերասան» անվանակարգում արժանացել է «Բեմբի» մրցանակի՝ «Տատմայր» ֆիլմի համար, որը նկարահանվել է Զաբինե Էբերթի վեպի հիման վրա, սիքվելը թողարկվել է 2016 թվականին։

2017 թվականից սկսած՝ ակտիվ մասնակցություն է ունեցել «Յոթերորդ օրը» (), «Երկրորդ շանս չկա» () և «Շաթենգրունդ» () քրեական վեպերի էկրանավորումներում, որոնք ցուցադրվել են Sat.1 և ZDF հեռուստաալիքներով։ 2018 թվականի փետրվարի վերջերին ZDFneo-ն թողարկել է «Nix Festes» սերիալը, որտեղ Պրոյսը խաղացել է գլխավոր դերերից մեկը։ Սերիալը նկարագրում է չորս ընկերների կյանքը, որոնք փորձում էին ստեղծել հարաբերություններ, գտնել լավ աշխատանք և բացել նոր հնարավորություններ Բեռլինում։

Ֆիլմագրություն

Դերեր թատրոնում

Երաժշտական տեսանյութեր

Մրցանակներ և անվանակարգեր

Ծանոթագրություններ

Արտաքին հղումներ 
 

Հունվարի 13 ծնունդներ
1986 ծնունդներ
Գերմանացի դերասանուհիներ
Գերմանացի կինոդերասանուհիներ
Հնչյունավորողներ